Sennenger Zoo

De Sennenger Zoo war en Déierepark, deen den 22. September 1968Das aktuelle Bild am Lëtzeburger Land Nr. 38 vum 20. September 1968, S. 1 opgaangen a bis géint 1981/82 zu Senneng an der Gemeng Nidderaanwen bestanen huet.

 Geschicht 
Den Zoo huet dem Jean Capus gehéiert, deen a sengem Beréng eng Rëtsch deelweis exotesch a wëll Déieren „ausgestallt“ hat. Den Zoo gouf vum Jean-Pierre Gloden, deemolege Buergermeeschter vun der Gemeng Nidderaanwen, ageweitBrief an den Herausgeber - Zoobesitzer Capus antwortet am Lëtzebuerger Land Nr. 10 vum 5. Mäerz 1971, S. 8; am éischte Joer hat den Zoo 125.000 VisiteurenAbandoned Senningen Zoo – Luxembourg  op makingthemarrow.com den 9. Juni 2013, fir d'lescht gekuckt de 16. Mäerz 2019, ma iwwer d'Jore goufen et ëmmer nees negativ Stëmmen an Artikelen iwwer de schlechten Zoustand vum Zoo an déi desolat Zoustänn, ënner deenen d'Déiere gehale géifenJacques Drescher, Heiter bis wolkig - Ein Besuch im Zoo am Lëtzebuerger Land vum 26. Mee 1978, fir d'lescht gekuckt de 16. Mäerz 2019. An engem Rapport hat de Schwäizer Zoolog Carl Stemmler „skandaléis“ Konditiounen an „Déierequälerei“ festgehalen, gradewéi „ze vill Déieren op enkstem Raum“Bonanza der Inkompetenz - Vom Senninger Rattenzoo, der Presse, den Behörden und uns allen am Lëtzebuerger Land Nr. 5 vum 29. Januar 1971, S. 5.

Den Zoo mat all senge Gebaier war ouni Baugeneemegung opgemaach ginn, wouduerch e weeder un déi kommunal Waasserleitung nach un d'Kanalisatioun ugeschloss war. Uganks 1974 hat d'Geriicht en Urteel gesprach, datt den Zoo misst zougemaach ginn; net wéinst Déierequälerei, mä well keng Baugeneemegung fir d'Ställ virlouchDem Senninger Zooherren... am Lëtzebuerger Land Nr. 2 vum 11. Januar 1974, S. 2. De Capus ass a Recours gaangen, krut awer net RechtNelly Moia, (1992). Für die Tiere. Esch/Alzette, S. 117: Au sujet du zoo de Senningen, Tageblatt 7. November 1981. D'Urteel ass awer ni vollstreckt ginn, sou datt den Zoo weiderhin opblouf. 1980 gouf et dunn eng nei Geriichtsaffär mat engem neien Urteel, datt den Zoo misst zou gemaacht ginn. Déi definitiv Fermeture war dunn am Joer 1981 oder 1982.

Am Februar 2007 gouf bekannt, datt de Staat d'Terraine vum fréieren Zoo opkaaft huetLuc Caregari, Ancien zoo: Escape from the Zoo  op woxx.lu den 23. Februar 2007, fir d'lescht gekuckt de 24. Mäerz 2019.

Am Juli 2008 gouf et e Projet fir niewent dem Site vum fréieren Zoo e Schéissstand opzemaachen. Iwwerdeems d'Gemeng Nidderaanwen e positiven Avis fir de Projet ginn hat, war d'Nopeschgemeng Schëtter awer dogéintJugement vum 14. Mäerz 2011 vum Tribunal administratif (1. Chamber) Recours formés par Monsieur ..., …, et consorts contre des décisions du bourgmestre de la commune de Niederanven en présence de l'association sans but lucratif ..., … en matière d'urbanisme. No engem juristeschen Hin an Hier konnt de Schéissclub Bloëbierg awer 2011 mam Schantjen ufänken an de Schéissstand am Mee 2014 opmaachen. Déi offiziell Ouverture war den 13. November 2015Historique du Schéissclub Bloëbierg op bloebierg.lu, gekuckt de 24. Mäerz 2019.

 Biller vum verloossenen Zoo (2017) 


 Kuckt och 
 Märchepark Beetebuerg

 Um Spaweck 

 RTL weist Iech, wéi d'Iwwerreschter vum Zoo zu Senneng ausgesinn op rtl.lu de 16. Mäerz 2019

Kategorie:Déiereparken
Kategorie:Gemeng Nidderaanwen